Κέντρο Μνήμης Νίκολα Τέσλα

Το **Κέντρο Μνήμης Νίκολα Τέσλα** (Κροατικά: Memorijalni centar Nikola Tesla) είναι ένας πολιτιστικός και ιστορικός χώρος και μουσείο που βρίσκεται στο Σμίλιαν της Κροατίας, πόλη που είναι η γενέτειρα του Νίκολα Τέσλα, ενός από τους κορυφαίους μηχανικούς και εφευρέτες στον κόσμο. Το Κέντρο Μνήμης είναι αφιερωμένο στον Τέσλα, ο οποίος γεννήθηκε το 1856 στο σπίτι των Σέρβων γονιών του στο Σμίλιαν, που τότε ήταν μέρος του Βασιλείου της Κροατίας μέσα στην ευρύτερη Αυστριακή Αυτοκρατορία. Ο νεαρός μηχανικός αργότερα έφυγε από την πατρίδα του για να εργαστεί στις Ηνωμένες Πολιτείες Αμερικής. Το Μουσείο Λίκα στο κοντινό Γκόσπιτς διαχειρίζεται τον χώρο του Κέντρου Μνήμης.

## Ιστορία
Το Κέντρο Μνήμης άνοιξε για το κοινό στην 150ή επέτειο από τα γενέθλια του Νίκολα Τέσλα, στις 10 Ιουλίου 2006, από τον Πρόεδρο της Δημοκρατίας της Κροατίας.  Ο αρχικός χώρος μνήμης ιδρύθηκε για πρώτη φορά ως μουσείο το 1956, αλλά υπέστη ζημιές κατά τη διάρκεια του Πολέμου της Κροατίας όταν ένα βλήμα έπεσε στο εμπορικό κτήριο δίπλα στο σπίτι του Νίκολα Τέσλα. Η πυρκαγιά τελικά σβήστηκε από τον Κροατικό Στρατό, ο οποίος συγκέντρωσε έπιπλα και άλλα αντικείμενα και τα μετέφερε στο Μουσείο της Λίκα.  Οι κροατικές αρχές αποκατέστησαν το συγκρότημα και το άνοιξαν εκ νέου σε μια τελετή το 2006, με την παρουσία των υψηλότερων αξιωματούχων της Κροατίας και της Σερβίας.  Μετά τον πόλεμο, η εγκατάσταση ανακαινίστηκε, βελτιώθηκε, εξοπλίστηκε και άνοιξε ως Κέντρο Μνήμης το 2006.

## Αρχιτεκτονική και εκθέματα
Σε έκταση 1,37 τετραγωνικών χιλιομέτρων, το μνημειακό συγκρότημα περιλαμβάνει διάφορα στοιχεία: μουσείο στο σπίτι γέννησης  του Νίκολα Τέσλα (όπου παρουσιάζονται σε μια μόνιμη έκθεση με αντικείμενα οι λεπτομέρειες της ζωής του: έγγραφα, φωτογραφίες και οπτικοακουστικό υλικό), τη Σερβική Ορθόδοξη Εκκλησία των αποστόλων Πέτρου και Παύλου, ένα παλιό αγροτικό κτήριο, το νεκροταφείο του χωριού, τον εργαστήριο του Τέσλα, πέτρινα μνημεία, παγκάκια και όχθες ποταμού σχεδιασμένα από τον αρχιτέκτονα Ζντένκο Κολάτσιο, ένα μεταλλικό άγαλμα του Νίκολα Τέσλα κατασκευασμένο από τον γλύπτη Μίλε Μπλάζεβιτς, ένα υπαίθριο αμφιθέατρο, τα πρωτότυπα ορισμένων εφευρέσεων του Τέσλα  (κινητήρας επαγωγής, τουρμπίνα του Τέσλα, περιστρεφόμενο μαγνητικό πεδίο, πηνίο Τέσλα), ένα κέντρο πολυμέσων κ.λπ.

Διάφορες επιστημονικές και εκπαιδευτικές δραστηριότητες και παρουσιάσεις διοργανώνονται κατά καιρούς στο Κέντρο Μνήμης. Τα τελευταία χρόνια ο αριθμός των ατόμων που επισκέπτονται τον χώρο αυξάνεται σταθερά. 41.000 τουρίστες από πολλές χώρες από όλο τον κόσμο επισκέφθηκαν το κέντρο το 2016.  Το 2018 ο αριθμός αυτός αυξήθηκε σε πάνω από 44.000 άτομα.

## Εικόνες

Αρχείο:Nikola_Tesla_Smiljan_01.jpg|εναλλ.=Memorial Center reception building| Κτήριο υποδοχής του Κέντρου Μνήμης
Αρχείο:Nikola_Tesla_Memorial_Center.JPG|εναλλ.=Tourists visiting Memorial Center| Τουρίστες που επισκέπτονται το Κέντρο Μνήμης
Αρχείο:Nikola_Tesla_Smiljan_11.jpg|εναλλ.=Tesla's birth house entrance| Η είσοδος του σπιτιού γέννησης του Τέσλα
Αρχείο:Tesla_Geburtshaus.jpg|εναλλ.=Buildings and surrounding area| Κτήρια και γύρω περιοχή
Αρχείο:Teslina_eksperimentalna_stanica_Smiljan.jpg|εναλλ.=Tesla's experimental station| Το εργαστήριο του Τέσλα
Αρχείο:Nikola_Tesla_Smiljan_15.jpg|εναλλ.=Tesla coil| Πηνίο Τέσλα
Αρχείο:Multimedijalna_zgrada_Memorijalnog_centra_Nikola_Tesla_u_Smiljanu,_Hrvatska.jpg|εναλλ.=Multimedia center| Κέντρο πολυμέσων
Αρχείο:Rodna_kuća_Nikole_Tesle_u_Smiljanu_-_okrugla_kamena_obavjesna_ploča.JPG|εναλλ.=Round information stone block at Tesla's house| Στρογγυλή πληροφοριακή λίθινη κατασκευή στο σπίτι του Τέσλα


## Δείτε επίσης

* Μουσείο Νίκολα Τέσλα, Βελιγράδι, Σερβία

## Παραπομπές

## Εξωτερικοί σύνδεσμοι

* Δεδομένα πληροφοριών του Κέντρου Μνήμης
* Οδηγός Κέντρου Μνήμης  
* Κέντρο Μνήμης – θεματικό πάρκο
* Χρονολόγιο του Νίκολα Τέσλα (στα Κροατικά)

Κατηγορία:Πολιτισμός της Κροατίας
Κατηγορία:Μουσεία στην Κροατία